Diari Oficial de la Generalitat Valenciana


Sumari del DOGV 8378, del 07-09-2018 (2018/8275)

Notificació de la sentència dictada en el procediment de divorci contenciós número 178/2017.
--------------------------------------------------------------------------------------------

### Dades del document

Número de DOGV
:   8378

Data del DOGV
:   07-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8275


Organisme emissor
:   Jutjat de Primera Instància i Instrucció número 3 de Catarroja

Tipus de document
:   Edicte

Notificació de la sentència dictada en el procediment de divorci contenciós número 178/2017. [2018/8275]  
En el procediment de divorci número 178/2017, s'ha dictat Sentència amb data 30 de juliol de 2018, que té la dispositiva següent:  
  
«Dispositiva  
Estime la demanda de divorci formulada per la representació d'Ana María Castelló Vilanova contra Antonio José Garrido Díaz, i ordene la dissolució per divorci del matrimoni format per Ana María Castelló Vilanova i Antonio José Garrido Díaz, amb tots els efectes legals inherents a la dissolució, acorde les mesures següents:  
  
1. L'atribució a la mare de la guarda i custòdia de la filla menor d'edat, corresponent l'exercici exclusiu de la pàtria potestat a la mare.  
  
2. Es manté el règim de visites existent en el conveni regulador firmat entre les parts, aprovat en Sentència de separació de 3 de juliol de 2009, de caps de setmana alterns, des de les 16.00 hores del dissabte, fins a les 20.00 hores del diumenge, havent d'arreplegar i retornar la menor en el domicili matern.  
En el cas que el progenitor no puga arreplegar la menor, haurà d'avisar a la mare amb una antelació mínima de 24 hores, ja que, en cas contrari, s'entendrà que, des de les 17.30 hores del dissabte, la mare i la menor podran realitzar les activitats que estimen oportunes.  
Les vacacions escolars de la menor es dividiran per meitat entre ambdós progenitors.  
En cas de discrepància sobre el període a triar, la mare triarà en els anys parells, i el pare en els imparells.  
3. Es manté la pensió d'aliments en la quantitat de 400 euros, fixada en Sentència de separació de 3 de juliol de 2009, que ingressarà l'espós en el compte que designe la demandant en els cinc primers dies de cada mes.  
L'import degut serà la quantia de la pensió actualitzada des de la data de la sentència de separació, que es continuarà actualitzant d'acord amb les variacions de l'índex de preus de consum.  
Les despeses extraordinàries necessàries de la menor es pagaran per meitat entre ambdós progenitors.  
Tot això sense fer una especial condemna en les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent i afegir-ne un testimoniatge a les actuacions originals; serà notificada a les parts, i se'ls farà saber que contra aquesta sentència podran interposar davant d'aquest jutjat recurs d'apel·lació, en els 20 dies següents a la seua notificació. Ho pronuncie, mane i firme.»  
  
I atés el parador ignorat d'Antonio José Garrido Díaz, expedisc aquest edicte perquè valga de cèdula de notificació.  
  
Catarroja, 5 de setembre de 2018.- La lletrada de l'Administració de justícia: Ana Escrivá Crespo.